**Perseus "Percy" Jackson** on kuvitteellinen hahmo Rick Riordanin kirjasarjoista *Percy Jackson* ja *Olympoksen sankarit*. *Percy Jackson* on kirjoitettu Percyn näkökulmasta ja hän on yksi seitsemästä päähenkilöistä *Olympoksen sankareissa*. Percy esiintyy myös Rick Riordanin kirjasarjoissa *Apollon* ja *Magnus Chase*. Ensimmäisen kirjan (*Salamavaras*) alussa Percyn kerrotaan olevan ongelmallinen 12-vuotias, jolla on diagnosoitu ADHD ja lukihäiriö, mikä johtuu siitä, että hän on puolijumala eli jumalan ja kuolevaisen lapsi. Koulussa hänen kimppuunsa hyökätään, minkä jälkeen hänet viedään salaiselle Puoliveristen leirille, jossa valmennetaan ja suojellaan kreikkalaisia puolijumalia. Leirillä Percylle selviää, että hänen isänsä on merenjumala Poseidon. Se tarkoittaa, että hän on lapsi, joka mainitaan suuressa ennustuksessa, joka annettiin oraakkelille seitsemänkymmentä vuotta aikaisemmin.

Nimen alkuperä
--------------

Sarjan toisessa kirjassa *Hirviöidenmeri* kerrotaan, että Percyn äiti nimesi hänet Perseuksen mukaan, koska hän oli yksi niistä harvoista sankareista, joilla oli onnellinen loppu. Alkuperäisen tarinan mukaan Perseus on Zeuksen poika. Riordan teki Percystä Poseidonin pojan, koska ajatteli olevan liian helppoa laittaa hänet Zeuksen pojaksi. Hän ajatteli, että olisi kiinnostavampaa, jos päähenkilö olisi vasta toiseksi suurimman jumalan poika, jolloin Percy joutuisi "yrittämään vähän kovemmin".

Percyn sukunimestä Riordan sanoi, että hän on aina ollut kiintynyt siihen. Opettaessaan Amerikan historiaa hän oli kertonut Andrew Jacksonista ja Stonewall Jacksonista, hänen isoisänsä lempinimi oli Jack ja hänen kirjasarjansa *Tres Navarre* päähenkilön nimi on Jackson. Lisäksi hänen mielestään nimi kuulosti hyvältä nimen Percy kanssa.

Kuvaus
------

Percyllä on musta sotkuinen tukka ja merenvihreät silmät. Percyn äiti mainitsee hänen näyttävän isältään Poseidonilta ja Hazel Levesque sanoo Percyn näyttävän roomalaiselta jumalalta.

Kuten useimmilla puolijumalilla Percyllä on ADHD ja lukihäiriö. ADHD johtuu Percyn jumalaisista tappeluvaistoista ja lukihäiriö kreikan kielen lukemisesta.

Kirjoissa
---------

### Percy Jackson

**Varoitus:  Seuraava kirjoitus paljastaa yksityiskohtia juonesta.**
### Salamavaras

*Pääartikkeli: Salamavaras*
Percy on 12-vuotias poika, jolla on diagnosoitu lukihäiriö ja ADHD ja joka on erotettu käyttäytymisongelmien vuoksi kaikista kouluista, joita hän on käynyt. Lisäksi hänen ongelmanaan on isäpuoli, jolle hän on antanut lempinimen Lemu-Gabe. Hänen äitinsä Sally Jackson meni naimisiin Gaben kanssa suojellakseen Percyä hirviöiltä ja piilottaakseen hänen auransa näiltä (Gaben haju peitti Percyn, joten häntä ei voitu löytää). Kirjan alussa Percy on New Yorkissa Yancy Academy -koulun luokkaretkellä. Siellä yksi hänen opettajistaan muuttuu raivottareksi ja hyökkää hänen kimppuunsa; Percy onnistuu puolustamaan itseään hänen latinanopettajansa heitettyä hänelle kynän, joka muuttuu kreikkalaiseksi *Anaklusmos*-miekaksi. Tapauksen jälkeen kaikki käyttäytyvät kuin mitään ei olisi tapahtunut ja kuin hirviöksi muuttunut opettaja ei olisi koskaan koulussa ollutkaan. Muut tapaukset ja kieltämiset hämmentävät Percyä, joka alkaa epäillä ystäväänsä Groveria (jonka hän myöhemmin jättää bussiasemalle) ja latinanopettajaansa herra Brunneria. Kun Percy nousee bussista, hän näkee kolme vanhaa mummelia, joista yksi katkaisee langan. Myöhemmin selviää, että "kolme mummelia" olivat kohtalottaria ja langan katkaiseminen tarkoittaa kuolemaa.

Ollessaan viikonloppumatkalla Montaukissa äitinsä kanssa paikalle saapuu Grover, joka paljastuu satyyriksi ja neuvoo heitä lähtemään. He ajavat kohti Puoliveristen kukkulaa, mutta matkalla heidän kimppuunsa hyökkää minotauros. Percy voittaa sen omalla sarvella ja onnistuu pelastamaan Groverin mutta ei äitiään, jonka Haades sieppaa ja vie manalaan. Grover raahaa tajunsa menettäneen Percyn Puoliveristen leirille ja sen jälkeen on tajuttomana useita päiviä. Hän herää muutaman kerran ja huomaa, että hänelle antaa ruokaa ja juomaa tyttö, jolla on kiharat vaaleat hiukset, ja jonka hän myöhemmin saa tietää olevan nimeltään Annabeth. Hän kuulee Annabethin pohtivan itsekseen, onko Percy se, kenen hän epäilee tämän olevan.

Kun hän vihdoin herää, hän tapaa herra Brunnerin, joka kertoo Percyn olevan puolijumala. Lisäksi hän kertoo olevansa itse Kheiron, kentauri, ja Groverin olevan satyyri, joka on puoliksi vuohi ja puoliksi ihminen. Percy ja hänen leiritoverinsa pelaavat pelin lipunkaappausta, jossa Annabeth laittaa hänet vartioimaan heidän lippuaan ja jättää taistelemaan Areen tytär Clarissen kanssa. Tyttö itse katsoo kauempaa nähdäkseen, ovatko hänen epäilynsä osuneet oikeaan. Annabethin pelko osoittautuu oikeaksi, kun Clarisse haavoittaa Percyä ja poika kaatuu veteen – hänen haavansa parantuvat ja hän pystyy hallitsemaan vettä. Hetken kuluttua meren jumala Poseidon vahvistaa hänet pojakseen. Myöhemmin Percy lähtee suorittamaan tehtävää löytääkseen Zeuksen mestarisalaman Groverin ja Annabethin, Athenen tyttären, kanssa. Matkallaan hän kohtaa Medusan, Areen ja Haadeksen. Kirjan lopussa Percylle selviää, että salaman on varastanut hänen ystävänsä leiriltä, Hermeen poika Luke, vaikka aiemmin kirja on antanut ymmärtää, että varas oli Clarisse. Lisäksi Percy löytää ja pelastaa äitinsä manalasta.

### Hirviöidenmeri

*Pääartikkeli: Hirviöidenmeri*
Thaleian puu, joka vartioi Puoliveristen leirin rajaa, on myrkytetty. Ainoa keino saada myrkky puusta pois on kultainen talja, joka on Polyfemos-saarella, joka taas sijaitsee Bermudan kolmiossa eli Hirviöiden meressä.

Clarisse, Areen tytär ja Percyn kilpailija, saa tehtäväkseen lähteä Hirviöiden merelle ja löytää kultainen talja. Vaikka he eivät niin saisikaan tehdä, Percy ja Annabeth päättävät lähteä myös. He eivät kuitenkaan tahdo vain löytää taljaa vaan myös ystävänsä Groverin, joka on vankina Polyfemoksen luolassa. Kyklooppi Tyson, jonka kanssa Percy ystävystyy sinä vuonna koulussa, liittyy heidän mukaansa matkalle. Tyson on myös Poseidonin poika, eli näin Percylle velipuoli. Hänen äitinsä on luonnonhengetär ja hän asui itsekseen kaduilla ennen, kuin Percy löysi hänet.

Päästäkseen Hirviöiden merelle heidän täytyy päästä Skyllan ja Kharybdisin ohi. Näiden kahden välistä purjehtimisen sijaan Clarisse yrittää päästä vain Kharybdisin ohi ja vaikuttaa siltä, että Tyson kuolee Clarissen laivalla sen upottua yrityksestä. Kirjan aikana Percy potee syyllisyyttä tästä ja toivoo Tysonin palaavan. Percy ja Annabeth matkustavat monilla vaarallisilla saarilla ja Annabeth kertoo siitä, kuinka Thalia lähes kuoli. Hän mainitsee myös ennustuksen ja kertoo Percylle, että tämän täytyy tehdä valinta täyttäessään kuusitoista. Parivaljakko taistelee tiensä esteiden, kuten seireenien ja Kirken saaren, lävitse ja löytävät Clarissen ja Groverin ja myöhemmin myös Tysonin. He pääsevät pakoon kultaisen taljan kanssa.

Palatessaan kuolevaisten maailmaan he lähettävät Clarissen lentokoneella leirille talja mukanaan. Luke sieppaa Percyn, Annabethin, Groverin ja Tysonin ja selviää, että Luke oli se, joka myrkytti Thalian puun. Taistellessaan hänen kanssaan Percy lähes kuolee, mutta Kheiron ja hänen sukulaisensa pelastavat hänet. Heidän palatessaan leirille talja ripustetaan puuhun. Se ei paranna vain puuta, vain myös itse Thaleian, joka näyttää täsmälleen samalta kuin silloin, kun hänet muutettiin petäjäksi. Paljastuu, että tapahtuma oli Kronoksen juoni saada toinen mahdollisuus hallita ennustusta, joka vaikuttaa koko Olympoksen ja kaikkien sen jumalien tulevaisuuteen.

### Titaanien kirous

*Pääartikkeli: Titaanien kirous*
Tarina alkaa, kun Percy lähtee pelastusretkelle. Paljastuu, että Grover on löytänyt kaksi uutta puoliveristä. He saapuvat sotilaskouluun ja huomaavat etteivät ole ainoat, jotka ovat tunnistaneet puoliveriset. Vararehtori tohtori Thorn on hirviö, joka vain odotti varmistusta epäilyksilleen. Percy, Annabeth, Grover ja Thaleia yrittävät sulautua joukkoon. Koulussa on meneillään tanssiaiset, joten Percy tanssii Annabethin kanssa ja Grover Thalian. Thorn sieppaa sisarukset – Bianca ja Nico Di Angelon, ja Percy seuraa heitä puhumatta siitä ensin ystäviensä kanssa. Vararehtori, joka on oikeasti mantikori, lähes tappaa Percyn, mutta Annabeth pelastaa hänet. Artemiin metsästäjät saapuvat myös paikalle, mutta eivät tarpeeksi aikaisin: Annabeth putoaa kalliolta mantikorin mukana. Artemis kertoo Percylle, että Annabeth siepattiin, koska poika olisi tuntenut tytön läsnäolon jos hän olisi pudonnut alhaalla olevaan veteen. Artemis myös tarjoaa Biancalle tilaisuuden liittyä yhdeksi hänen metsästäjistään, mikä tekisi hänestä kuolemattoman ja ikuisesti nuoren tytön. Bianca suostuu uskoessaan, että hänen veljensä on turvassa Percyn kanssa. Artemis lähettää metsästäjät Puoliveristen leirille sanoen, että hänen täytyy metsästää harvinaista hirviötä, jonka hän uskoo osoittautuvan myöhemmin vaaralliseksi. He matkustavat leirille Artemiin veljen, Apollonin, avustuksella. 

Leirillä Oraakkeli antaa ennustuksen, ja etsintäretkelle valitaan kolme metsästäjää – Zoe, Bianca ja Phoebe – ja lisäksi Thalia ja Grover. Stollin veljekset huijaavat Phoebea niin, että ryhmä lähtee matkaan ilman yhtä metsästäjää. Percy on raivoissaan siitä, ettei saa lähteä, koska metsästäjät eivät hyväksy retkelleen poikia, joten hän karkaa lempipegasoksensa, Blackjackin selässä. Herra D näkee hänet ja päästää hänet menemään sanottuaan toivovansa, että Percy on yksi niistä, joiden vihjataan kuolevan matkalla. Percy seuraa ryhmää. Hän käyttää Annabethin näkymättömäksi muuttavaa baseball-lakkia ja näkee Luken ja joitain hänen seuraajiaan. Hän varoittaa metsästäjiä, Thaliaa ja Groveria ja pelastaa heidän henkensä. Metsästäjät antavat vastahakoisesti hänen liittyä joukkoon. Myöhemmin kirjassa Percy tapaa rakkaudenjumala Afroditen, joka käskee Percyn poistua retkeltä ja keksittyä Annabethin löytämiseen, koska hän sanoo, että heitä odottaa romanttinen tulevaisuus. Hän myös kieltää Percyä ottamasta kaatopaikalta mitään. Kaatopaikalla heidän kimppuunsa hyökätään, koska Bianca poimii maasta keräilyfiguurin sarjasta, johon Nico on kovasti kiintynyt. Bianca uhraa itsensä pelastaakseen ystävänsä. Hooverin padolla Percy tapaa kuolevaisen Rachel Elizabeth Dare -nimisen tytön, joka pystyy näkemään Sumun läpi. Tyttö auttaa häntä pakenemaan luurankosotilailta, jotka yrittävät hyökätä Percyn ja muiden kimppuun.

Pian sen jälkeen he löytävät Annabethin ja Artemiin, jotka on huijattu pitelemään taivaankantta taisteltuaan Atlaksen kanssa. Percyn pegasosystävä saapuu paikalle muutamien muiden pegasosten kanssa ja ne vievät heidät Olympokselle. Siellä jumalat yrittävät päättää, tulisiko Thaleia, Percy ja Bessie (joka on ofiotauros) tappaa, sikäli kun he saattavat suuren ennustuksen mukaan koitua Olympoksen tuhoksi. Thalieasta tulee yksi Artemiin metsästäjistä, jolloin hän ei ole enää mahdollinen ennustuksessa tarkoitettu lapsi, koska metsästäjät eivät ikäänny. Jumalat päättävät antaa Percyn elää ja pitävät ofiotauroksen turvassa luonaan. Myöhemmin pidetään juhlat sankarien kunniaksi ja Athene sanoo Percylle, ettei hyväksy hänen ystävyyttään hänen tyttärensä kanssa. Leirillä Percy kertoo Nicolle tämän sisaren kuolleen. Siitä lähtien Nico vihaa Percyä ja syyttää tätä Biancan kuolemasta. Percy tarjoaa hänelle keräilyhahmoa, jonka vuoksi Bianca kuoli kaatopaikalla. Yhtäkkiä tunnistaessaan hahmon hän ymmärtää Nicon olevan Haadeksen poika.

### Labyrinttitaistelu

*Pääartikkeli: Labyrinttitaistelu*
Jouduttuaan uudessa koulussaan empusojen hyökkäyksen kohteeksi Percy palaa Puoliveristen leirille ja saa kuulla Labyrintista, joka on yksi osa kuningas Minoksen palatsia Kreetalla ja jonka suunnitteli Daidalos. Hän tapaa myös leirin uuden miekkamestari Quintuksen. Myöhemmin Annabeth ja Percy löytävät vahingossa Labyrintin sisäänkäynnin. Percy ymmärtää, että Luke oli käyttänyt sitä aikaisemmin ja on aikeissa johdattaa joukkonsa Labyrintin kautta suoraan Puoliveristen leirin sydämeen.

Labyrinttia käyttämällä Percyn, Annabethin, Groverin ja Tysonin täytyy löytää Daidalos, jotta Luke ei saa Ariadnen lankaa, joka auttaisi häntä suunnistamaan labyrintin läpi. Percy ja hänen ystävänsä kohtaavat Kampen, joka on hirviö puoliksi nainen ja puoliksi lohikäärme, ja vapauttavat hänen vankinsa, hekatonkheires Briareoksen. Hän on Tysonin esikuva, mutta he pettyvät häneen saadessaan tietää, että hän on liian peloissaan auttaakseen heitä. He kohtaavat jumalatar Heran ja taistelun Geryonin maatilalla ja sen jälkeen Nico di Angelon. Hän syyttää yhä Percyä Biancan kuolemasta, mutta hänen sisarensa haamu suostuttelee hänet jättämään vihansa taakseen. Jumala Hefaistoksen ohjeesta Percy matkustaa St. Helens -vuorelle, josta hän löytää meridemoneja. Ne löytävät hänet ja hyökkäävät hänen kimppuunsa. Percy löytää Annabethin ja he riitelevät hetken ja Percy käskee Annabethia pakenemaan. Annabeth suutelee Percyä kuvitellessaan, että tämä tulee kuolemaan, ja katoaa sen jälkeen. Paetessaan tulivuorelta se purkautuu.

Kun Percy herää jälleen, hän huomaa olevansa Kalypson asuttamalla myyttisellä saarella. Kalypso hoitaa hänen palovammansa ja palatessaan kuolevaisten maailmaan Percy tapaa taas Rachel Elizabeth Daren, jolla on yllättäviä ja uskomattomia voimia, kuten kyky nähdä Sumun – joka saa kuolevaiset ja puolijumalat näkemään asiat eri tavalla – läpi. Grover löytää vihdoin Panin, mutta jumala on kuolemaisillaan ja käskee Groverin kertoa muille satyyreille, että heidän täytyy yrittää pelastaa luonto ilman hänen apuaan. Hänen henkensä siirtyy kaikkeen paikalla olevaan hänen kuollessaan, etenkin Groveriin. He selvittävät viimein, että salaperäinen miekkamestari Puoliveristen leiriltä, Quintus, on oikeasti Daidalos, joka on pidentänyt elämäänsä siirtämällä animuksensa robottikehoon. Heille selviää myös, että Kronos on kerännyt lisää voimia Luken avulla. Hän on myös ottanut Luken haltuunsa ja käyttää tämän kehoa aloitusmuotonaan. Kronokselle selviää, että Nico on Haadeksen poika ja että hän voisi olla ennustuksessa mainitettu lapsi. Ennustuksessa nimittäin sanotaan, että "kolmen suuren" (Zeuksen, Poseidonin ja Haadeksen) jälkeläinen päättäisi jumalten kohtalon. Luke on jo ehtinyt Daidaloksen luo ja saanut Ariadnen langan. Hän lähettää Kronoksen armeijan Labyrintin kautta Puoliveristen leirille. Taistellessaan hävittyä taistoa kaikki leirillä joko haavoittuvat tai kuolevat, ja Daidalos ja Briareos saapuvat Labyrintista auttamaan heitä. Grover pelastaa leirin aiheuttamalla Paniikin, joka on Pan-jumalan suurin voima, säikyttääkseen vihollisen pois. Taistelun jälkeen Daidalos uhraa itsensä sulkeakseen Labyrintin, joka on sidottu hänen elämäänsä. Leiri hyvästelee kuolleensa, Nico lähtee sieltä, Groveria ei karkoteta, ja Percy lähtee viidenneksitoista syntymäpäiväkseen kotiinsa. Juhlissa Poseidon tulee paikalle ihmishamossaan ja antaa Percylle hietadollarin, jonka sanoo auttavan häntä voittamaan Kronoksen. Nico saapuu talolle ja kertoo Percylle tietävänsä, kuinka Kronoksen voi kukistaa.

### Jumalten sota

*Pääartikkeli: Jumalten sota*
Kirjan alussa Percy ja Charles Beckendorf, Hefaistoksen poika, lähetetään matkalle räjäyttämään Luken hirviölaiva Princess Andromeda. Kronos tietää suunnitelmasta ja sieppaa pojat. Beckendorf uhraa itsensä pelastaakseen Percyn ja tuhotakseen laivan. Percy potee syyllisyyttä jätettyään Beckendorfin, vaikka Nico sanookin nähneensä hänet Elysionin kentillä ja että hänelle oli sanottu, ettei Percyn pitäisi syyttää itseään. Percy ja Nico livahtavat pois leiriltä ja tapaavat Hestian, joka näyttää Percylle osan Luken menneisyyttä. Ennen sitä he tapaavat Luken äidin, joka yritti ryhtyä oraakkeliksi ja tuli sitten hulluksi Haadeksen kirouksesta. Luke on kylpenyt Styks-joessa tullakseen haavoittumattomaksi voidakseen olla titaanilordin läheisyydessä.

Percy matkustaa Nicon kanssa manalaan, jossa hän kylpee Styks-joessa itsensä Akhilleen varoituksista huolimatta. Hän lähes kuolee mutta pelastuu Annabethin kuvajaisen ansiosta. Percyn heikko kohta on hänen selässään.

Palatessaan pinnalle hän huomaa, että Manhattanilla on valloillaan monia armeijoita. Percy johtaa neljäkymmentä puolijumalaa puolustukseen ja aktivoi monia Daidaloksen eri paikkoihin istuttamia patsaita. Mukaan saapuvat myös Artemiin metsästäjät ja monta Groverin johdattamaa luonnonhengetärtä. Edes apujoukkojensa kanssa Percy ei pysty pidättelemään hirviölaumaa, vaan joutuu perääntymään Empire State Buildingiin.

Annabeth pelastaa Percyn hengen menemällä Ethan Nakamuran eteen kun hän yrittää puukottaa Percyä tämän heikkoon kohtaan. Annabeth loukkaantuu vakavasti ja ollessaan yhä parantumassa Percy paljastaa tälle akilleenkantapäänsä.

Luke loukkaantuu kuolettavasti ja vapautuu Kronoksen vallasta. Elämän poistuessa hänestä Annabeth myöntää ettei koskaan rakastanut Lukea muuten kuin veljenä. Sitten Luke ottaa Annabethin puukon ja tappaa itsensä sillä täyttäen näin ennustuksen. Kunnioittaakseen Percyn roolia titaanienvastaisen sodan voittamisessa Zeus tarjoutuu tekemään hänestä jumalan, mutta poika kieltäytyy. Sen sijaan hän pyytää, että sopimus siitä, etteivät kolme suurta saisi hankkia lapsia lopetettaisiin, ja että jumalat ja jumalattaret kiinnittäisivät enemmän huomiota puolijumalalapsiinsa. Hän ehdottaa vielä, että nämä julistaisivat itsensä lastensa vanhemmiksi kolmeentoista ikävuoteen mennessä.

Percy ja Annabeth suutelevat paviljongissa. Toiset leiriläiset saavat heidät siitä kiinni ja heittävät heidät leikillään järveen. Siellä Percy luo heille ilmakuplan, jonka jälkeen he tekevät jotain, mitä Percy kuvailee luultavasti yhdeksi parhaimmista vedenalaisista suudelmista koskaan.

### Olympoksen sankarit

### Eksynyt sankari

*Pääartikkeli: Eksynyt sankari*
Percy Jackson mainitaan säännöllisesti kirjan aikana. Sen alussa paljastetaan, että hän on ollut kadonneena kolme päivää ja Annabeth ja muu leiri on huolissaan. Annabeth lähtee etsimään häntä, mutta palaa onnistumattomana, koska ei tiedä lainkaan missä tämä voisi olla. Kirjan lopussa kerrotaan, että Hera lähetti Percyn roomalaiselle puoliveristen leiri Jupiterille, samoin kuin Jason Grace -niminen poika lähetettiin kreikkalaiselle leirille. Aikomuksena oli saada leirit ikään kuin vaihtamaan johtajia, jotta he olisivat tietoisia toisistaan ja voisivat siten yhdistyä. On kuitenkin mahdollista, ettei Percy muista sitä, kuka itse on tai keitä hänen ystävänsä ovat. Jason ja Annabeth ymmärtävät tämän ja tajuavat, ettei Percy välttämättä pääse elävänä ulos, koska roomalaiset puolijumalat ovat paljon kreikkalaisia vastaavia sotaisampia. Annabeth tekee suunnitelman roomalaisen leirin löytämiseksi ja Percyn tuomiseksi heidän mukanaan Kreikkaan, jossa heidän aikomuksensa on päihittää Gaia. Jason, Jupiterin poika, ja hänen kaksi ystäväänsä Piper, Afroditen tytär, ja Leo, Hefaistoksen poika, lähtevät vaaralliselle matkalle pelastaakseen Heran ja mahdollisesti myös Percyn.

### Merenjumalan poika

*Pääartikkeli: Merenjumalan poika*
Ensimmäisessä luvussa Percy Jackson pakenee gorgoja, jotka eivät suostu kuolemaan. Joka kerta, kun hän voittaa ne, ne muuttuvat pölyksi ja muodostuvat uudestaan. Kuten Jasoninkin, myös Percyn muistot varastettiin, mutta toisin kuin Jason, hän muistaa yhden henkilön, Annabethin. Luvun lopussa hän varastaa yhden gorgon metallisen tarjottimen, lyö sillä sitä päähän ja liukuu alas vuorta. Hän löytää Junen, vanhan hippivaatteisiin pukeutuneen naisen, joka antaa Percylle kaksi vaihtoehtoa: joko hän jättää Junen puolustuksettomana gorgojen luo ja pakenee itse merelle, tai kantaa hänet tien poikki roomalaisten leirille, jossa häntä kohtaisi paljon onnettomuutta ja hän menettäisi Akilleen kirouksensa, mutta saisi muistonsa takaisin. Ajatellen Annabethia Percy päättää kantaa Junea. Hän löytää leirin ja menettää kirouksensa. Vanha nainen muttuu roomalaiseksi Juno-jumalattareksi ja jättää sitten Percyn roomalaisten leirin käsiin. Percy tapaa Reynan ja Hazelin, jotka Jason mainitsi kirjassa Eksynyt sankari.

Leirissä Percy saa selville, että Kuolema, Thanatos, on siepattu, minkä takia hirviöitä ei voi enää tappaa eivätkä kuolleet pysy kuolleina. Koska leiriin hyökätään onnettaren juhlan päivänä mihin on neljä päivää, Percyn ja hänen ystäviensä Frankin ja Hazelin on löydettävä Thanatos jotta he pystyvät tappamaan leiriin hyökkäävät hirviöt. Thanatoksen on siepannut Alkyone niminen gigantti. Percyn muisti palautuu lopulta kirjan loppua kohden. Hän taisteli satoja haamuja vastaan ja muutti itsensä tuulenpyörteeksi. Viimeisissä luvuissa Percystä tehdään Rooman leirin preetori. Se tarkoittaa, että hän on vastuuasemassa sekä Rooman että Kreikan leireillä. Hera kuvaili häntä "liimaksi, joka yhdistää kreikkalaiset ja roomalaiset".

Percy on lähellä kuolemaa muutamia kertoja kirjan aikana. Yhden kerran hän astuu pois tieltä Alaskassa ja putoaa keidasrämeeseen, ja toisen kerran hän putosi kalliolta pelastaakseen Frankin ja Hazelin. Hänen täytyi tehdä se voidakseen täyttää tehtävän. Koska kallion alapuolella oli vettä, hän ei kuollut. Frank ja Hazel olivat ihmeissään Percyn kyvyistä ja vaistoista. Kun he tulivat takaisin, Frank huomasi Percyn käyttäytyvän hyvin tavanomaisesti ja kun häneltä kysyttiin, kuinka hän selviytyi, Percy kohautti olkiaan ja vastasi pudonneensa joskus kaksi kertaa korkeammaltakin. Kun he palasivat takaisin, roomalaiset olivat ihmeissään siitä, mitä Percy ja hänen ystävänsä olivat saavuttaneet.

Percy johti roomalaiset taisteluun kadonneen kotkansa kanssa ja haastoi Polybotes-jättiläisen kaksintaistoon. Percy ja rajojenjumala Terminus tappoivat jättiläisen taiston jälkeen. Roomalaiset huusivat hänet preetoriksi, roomalaisen leirin johtajaksi. Kirjan lopussa Percy vie Frankin ja Hazelin tapaamaan kreikkalaisia. He valmistautuvat seitsemän yhdistymiseen – Annabethin, Percyn, Jasonin, Piperin, Frankin, Leon ja Hazelin.

### Athenen merkki

*Pääartikkeli: Athenen merkki*
Kirjassa kerrotaan, kuinka seitsemän puolijumalaa lähtevät etsimään sekä Athenen vanhaa kadonnutta patsasta että Hazelin kadonnutta veljeä Nico di Angeloa, ja
etsimään kuoleman ovea. He lähtevät Leon rakentamalla laivalla Roomaan ja Annabeth jatkaa Athenen merkin seuraamista. Hän tuhoaa Athenen pahimman vihollisen, mutta tippuu Percyn kanssa Tartarokseen. Kirja päättyy Percyn huutaessa laivan väelle, että heidän pitää lähteä etsimään kuoleman oven toista puolta.

### Haadeksen talo

*Pääartikkeli: Haadeksen talo*
Kun Percy ja Annabeth putoavat rotkoon, joka syöksee heidät Tartaroksen syövereihin, viiden muun puolijumalan on etsittävä Haadeksen talo ja lukittava Kuoleman ovi, josta sielut voivat siirtyä manalasta kuolevaisten maailmaan. Sillä välin Percy ja Annabeth matkaavat halki Tartaroksen tavatakseen muut puolijumalat Kuoleman oven toisella puolella. Aikaa ei ole paljon. Tartaros tappaa hiljaa Annabethia ja Percyä. Lopussa he löytävät kuoleman oven Bobin/Iapetoksen avulla.

### Olympoksen veri

Argo II:n miehistö on matkalla Peloponneksen ympäri taisteellakseen maaemo Gaiaa ja tämän ylösnousseita jättiläisiä vastaan. Samaan aikaan Gaia yrittää hyötyä kreikkalaisten ja roomalaisten välirikosta. Maaemon julmana suunnitelmana on uhrata Ateenassa kaksi puolijumalaa kukoistaakseen itse täysin voimin. Miten Percy ja kumppanit pystyvät taistelemaan Gaian mahtavaa armeijaa vastaan? Viimeisenä keinona on matkata taistelemaan vaaralliseen Ateenaan.

Elokuvaesiintyminen
-------------------

12. helmikuuta 2010 ensi-iltansa saaneessa *Percy Jackson: Salamavaras* -elokuvassa Percyä esittää Logan Lerman. Elokuvassa niin Percy kuin Annabeth ja Groverkin ovat paljon vanhempia kuin kirjassa.

16. elokuuta 2013 julkaistiin elokuvasarjan toinen osa, *Percy Jackson: Hirviöidenmeri*. Elokuvassa näyttelevät Logan Lermanin rinnalla muun muassa Alexandra Daddario, Brandon T. Jackson ja Nathan Fillion.

2023-2024 ilmestyi uusi versio Percy Jacksonista. Toisin kuin viime osat, tämä oli sarja. Sarjan nimi oli Percy Jackson and the olympians. Pääosassa näyttelee The adam projectista tuttu Walker Scobell. On jo vahvistettu, että sarjasta tulee toinen tuotantokausi.

Lähteet
-------

1. 1 2  Frequently Asked Questions Rick Riordan Official Site.  Arkistoitu 21 marraskuu 2011. Viitattu 25 November 2011.
2. ↑  Episode for Families: Percy Jackson & the Olympians: The Lightning Thief at the Met (Podcast) Metropolitan Museum of Art. Viitattu 25 November 2011.
3. ↑  Riordan, Rick: *Merenjumalan poika*. Suomentanut Ilkka Rekiaro. Kustannusosakeyhtiö Otava, 2011. ISBN 978-951-1-26083-7.
4. 1 2  *Salamavaras*. Hyperion Books. ISBN 0786856297.
5. ↑  Riordan, Rick: *Hirviöidenmeri*. Miramax Books. ISBN 0786856866.
6. ↑  Riordan, Rick: *Titaanien kirous*. Hyperion Books for Children. ISBN 9781423101451.
7. ↑  Riordan, Rick (May 5, 2009). *Jumalten sota*, Percy Jackson and the Olympians. Disney Hyperion. ISBN 1423101472. OCLC 299578184.

Aiheesta muualla
----------------

* Virallinen Percy Jackson -sivusto
* Viralliset brittiläiset sivut (Arkistoitu – Internet Archive)
* Virallinen Camp Halfblood -wiki (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Rick Riordan |
| --- |
|  |
| *Percy Jackson* | 

|  |  |
| --- | --- |
| Romaanit | 
* *Salamavaras* (2005)
* *Hirviöidenmeri* (2006)
* *Titaanien kirous* (2007)
* *Labyrinttitaistelu* (2008)
* *Jumalten sota* (2009)

 |
|  |
| Elokuvat | 
* *Percy Jackson: Salamavaras* (2010)
* *Percy Jackson: Hirviöidenmeri* (2013)

 |
|  |
| Televisiosarja | 
* *Percy Jackson ja olymposlaiset* (2023–)

 |

 |
|  |
| *Olympoksen sankarit* | 
* *Eksynyt sankari* (2010)
* *Merenjumalan poika* (2012)
* *Athenen merkki* (2012)
* *Haadeksen talo* (2013)
* *Olympoksen veri* (2014)

 |
|  |
| *Kanen aikakirjat* | 
* *Punainen pyramidi* (2010)
* *Liekehtivä valtaistuin* (2011)
* *Pedon varjo* (2012)

 |
|  |
| *Magnus Chase* | 
* *Kesän miekka* (2015)

 |
|  |
| *Apollon* | 
* *Vaiennut oraakkeli* (2016)

 |
|  |
| Hahmot | 
* Percy Jackson
* Annabeth Chase
* Jason Grace

 |

 |